《绍兴帅相汤公会五客蓬莱阁登望海亭属某赋诗》
宋代·曾几

赫赫会稽郡，潭潭府公居。
一州胜绝处，毕集于庭除。
秦望极高秀，千峰散江湖。
蓬莱为收揽，远近争奔趋。
溟渤无百里，登临失东隅。
翚飞卧龙顶，便可窥方壶。
丞相不独飨，故人盛招呼。
兵廚列樽俎，宾次罗簪裾。
杰阁坐褫带，危亭上肩舆。
耄倪争指似，还见云间无。
一月明白璧，五星灿连珠。
鄙夫何足数，愧汗沾霜须。
客有徐季海，题名数行书。
怒猊抉石外，筋力颜之徒。
周老盍命驾，属闻遂悬车。
何妨行役事，政用儿孙扶。

作者简介：曾几（1085--1166）中国南宋诗人。字吉甫，自号茶山居士。其先赣州（今江西赣县）人，徙居河南府（今河南洛阳）。历任江西、浙西提刑、秘书少监、礼部侍郎。曾几学识渊博，勤于政事。他的学生陆游替他作《墓志铭》，称他“治经学道之余，发于文章，雅正纯粹，而诗尤工。”后人将其列入江西诗派。其诗多属抒情遣兴、唱酬题赠之作，闲雅清淡。五、七言律诗讲究对仗自然，气韵疏畅。古体如《赠空上人》，近体诗如《南山除夜》等，均见功力。所著《易释象》及文集已佚。《四库全书》有《茶山集》8卷，辑自《永乐大典》。